               EUROPOS KOMISIJA
            Briuselis, 2016 11 29
            COM(2016) 742 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo lėšų mobilizavimopagal Nyderlandų paraišką „EGF/2016/005 NL/Drenthe Overijssel – mažmeninė prekyba“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  1
                (toliau – EGF reglamentas).

               2.2016 m. liepos 12 d. Nyderlandai pateikė paraišką „EGF/2016/005 NL/ Drenthe Overijssel – mažmeninė prekyba“ dėl finansinės paramos iš EGF atleidus darbuotojus
                  2
                ekonomikos sektoriuje, kuris priskiriamas NACE 2 red. 47 skyriui (Mažmeninė prekyba, išskyrus variklinių transporto priemonių ir motociklų prekybą) NUTS 2 lygmens Nyderlandų Drentės (NL 13) ir Overeiselio (NL 21) regionuose.

               3.Išnagrinėjusi šią paraišką Komisija, laikydamasi visų EGF reglamento taikytinų nuostatų, padarė išvadą, kad sąlygos finansinei paramai iš EGF suteikti yra įvykdytos.

               PARAIŠKOS SANTRAUKA

                        EGF paraiška

                        „EGF/2016/005 NL/Drenthe Overijssel – mažmeninė prekyba“

                        Valstybė narė

                        Nyderlandai

                        Susijęs (-ę) regionas (-ai) (NUTS
                           3
                         2 lygis)

                        Drentė (NL13)

                        Overeiselis (NL21)

                        Paraiškos pateikimo data

                        2016 m. liepos 12 d.

                        Paraiškos gavimo patvirtinimo data

                        2016 m. liepos 12 d.

                        Prašymo pateikti papildomos informacijos data

                        2016 m. liepos 15 d.

                        Papildomos informacijos pateikimo terminas

                        2016 m. rugsėjo 6 d.

                        Vertinimo atlikimo terminas

                        2016 m. lapkričio 29 d.

                        Intervencijos kriterijus

                        EGF reglamento 4 straipsnio 1 dalies b punktas

                        Susijusių įmonių skaičius

                        6

                        Ekonominės veiklos sektorius (-iai)

                        (NACE 2 red. skyrius)
                           4

                        47 skyrius – Mažmeninė prekyba, išskyrus variklinių transporto priemonių ir motociklų prekybą

                        Ataskaitinis laikotarpis (devynių mėnesių):

                        2015 m. rugpjūčio 1 d. – 2016 m. gegužės 1 d.

                        Atleistų darbuotojų skaičius ataskaitiniu laikotarpiu (a)

                        1 096

                        Atleistų darbuotojų skaičius prieš ataskaitinį laikotarpį ar po jo (b)

                        0

                        Bendras atleistų darbuotojų skaičius

                        1 096

                        Bendras reikalavimus atitinkančių paramos gavėjų skaičius

                        1 096

                        Bendras tikslinių paramos gavėjų skaičius

                        800

                        Tikslinių nedirbančių ir nesimokančių jaunuolių (NEET) skaičius:

                        0

                        Prie individualių poreikių pritaikytoms paslaugoms skirtas biudžetas, EUR

                        2 910 000

                        EGF paramai įgyvendinti skirtas biudžetas
                           5
                        , EUR

                           121 250

                        Visa suma, EUR

                        3 031 250

                        EGF parama, EUR (60 %)

                        1 818 750

               PARAIŠKOS VERTINIMAS

               Procedūra

               4.Nyderlandai paraišką „EGF/2016/005 NL/Drenthe Overijssel – mažmeninė prekyba“ pateikė 2016 m. liepos 12 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. 2016 m. liepos 15 d. Komisija patvirtino gavusi paraišką ir tą pačią dieną Nyderlandų paprašė pateikti papildomos informacijos. Papildoma informacija pateikta per šešias savaites nuo prašymo. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2016 m. lapkričio 29 d.

               Paraiškos tinkamumas

               Susijusios įmonės ir paramos gavėjai

               5.Paraiška susijusi su 1 096 darbuotojais, atleistais iš darbo ekonomikos sektoriuje, kuris priskiriamas NACE 2 red. 47 skyriui (Mažmeninė prekyba, išskyrus variklinių transporto priemonių ir motociklų prekybą). Darbuotojai buvo atleisti NUTS 2 lygio Drentės (NL 13) ir Overeiselio (NL 21) regionuose.

                        Įmonės ir atleistų darbuotojų skaičius per ataskaitinį laikotarpį

                        Aktiesport (Drentė)

                        41

                        Perry Sport (Drentė)

                        19

                        Aktiesport (Overeiselis)

                        84

                        Perry Sport (Overeiselis)

                        36

                        Dolcis (Drentė)

                        19

                        Scapino (Drentė)

                        209

                        Dolcis (Overeiselis)

                        44

                        Scapino (Overeiselis)

                        213

                        Manfield (Drentė)

                        11

                        V&D (Drentė)

                        125

                        Manfield (Overeiselis)

                        27

                        V&D (Overeiselis)

                        268

                        Iš viso įmonių: 6

                        Iš viso atleistų darbuotojų:

                        1 096

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        1 096

               Intervencijos kriterijai

               6.Nyderlandai pateikė paraišką laikydamiesi EGF reglamento 4 straipsnio 1 dalies b punkte nustatytų intervencijos kriterijų, pagal kuriuos reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra dviejuose gretimuose valstybės narės NUTS 2 lygio regionuose, būtų atleista ne mažiau kaip 500 darbuotojų. Kartu sudėjus NUTS 2 lygio Drentės (NL 13) ir Overeiselio (NL 21) regionus buvo atleista 1 096 darbuotojų. Šios paraiškos ataskaitinis devynių mėnesių laikotarpis – 2015 m. rugpjūčio 1 d. – 2016 m. gegužės 1 d.

               Atleistų darbuotojų ir darbo veiklą nutraukusių asmenų skaičiaus apskaičiavimas

               7.Apskaičiuoti visi 1 096 atleisti darbuotojai ataskaitiniu laikotarpiu nuo tada, kai darbdavys, vadovaudamasis Tarybos direktyvos 98/59/EB
                  6
                3 straipsnio 1 dalimi, kompetentingai valdžios institucijai raštu pranešė apie planuojamą kolektyvinį atleidimą iš darbo. Nyderlandai iki Komisijos atliekamo paraiškos vertinimo pabaigos patvirtino, kad faktiškai atleisti 1 096 darbuotojai;

               Reikalavimus atitinkantys paramos gavėjai

               8.Bendras reikalavimus atitinkančių paramos gavėjų skaičius yra 1 096.

               Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009

               9.Siekdami įrodyti darbuotojų atleidimo sąsają su pasauline finansų ir ekonomikos krize, kaip nurodyta Reglamente (EB) Nr. 546/2009, Nyderlandai teigia, kad mažmeninės prekybos sektorių ištiko krizė. Šiame sektoriuje padaryti esminiai pokyčiai, prie kurių prisitaikyti vis dar labai sunku. Dėl šių sunkumų padarytas didelis neigiamas poveikis užimtumui šiame sektoriuje.

               10.Per pastaruosius keletą metų labai pasikeitė vartotojų elgesys, pavyzdžiui, sumažėjo vidutinių kainų kategorijos pardavimas, o apsipirkimas internetu vis labiau populiarėjo. Neigiamą poveikį tradicinės mažmeninės prekybos sektoriui taip pat turėjo naujų prekybos vietų kūrimas daugelio Nyderlandų miestų pakraščiuose bei mažėjantis vartotojų pasitikėjimas
                  7
                ekonomikos padėtimi.

               11.Nyderlandų teigimu, Nyderlandų finansų sektorius yra pasaulinio masto veikėjas, kuris, norėdamas atitikti naujus tarptautinius standartus, privalo laikytis tarptautinių taisyklių, įskaitant finansinių išteklių taisykles. Todėl bankai turi mažiau nei anksčiau ekonomikos finansavimo išteklių.

               12.Nyderlandų teigimu, bankai griežčiau vertina kredito suteikimą įmonėms
                  8
               . Visais mažmeninės prekybos įmonių bankroto atvejais papildomo kredito ar galimybės kreditą restruktūrizuoti nebuvo galima suteikti. To priežastis – po finansų ir ekonomikos krizės įgyvendintos griežtesnės bankų taisyklės. Naujausia analizė rodo pagrindinių Nyderlandų bankų kreditų teikimo mažėjimo tendenciją
                  9
               .

               13.Dėl prastos didesnių universalinių parduotuvių finansinės būklės tapo neįmanoma investuoti į kitų rūšių parduotuves, kad būtų įgyvendinti būtini pokyčiai ir vėl būtų galima konkuruoti.

               14.Iki šiol dėl NACE 47 sektoriaus pateiktos 6 EGF paraiškos; visos jos grindžiamos pasauline finansų ir ekonomikos krize
                  10
               .

               Darbuotojų atleidimą ir darbo veiklos nutraukimą lemiantys įvykiai

               15.Nors Nyderlandų darbo rinka po truputį atsigauna po krizės, jos poveikis tam tikruose sektoriuose vis dar jaučiamas. Kai kurie sektoriai, pvz., mažmeninės prekybos, tik neseniai iš tiesų pajuto finansų ir ekonomikos krizės padarinius.

               16.Pagrindinės priežastys, dėl kurių mažmeninės prekybos sektorius patyrė minėtus neigiamus pokyčius, tai – dėl finansų ir ekonomikos krizės bei įsiskolinimo sumažėjusios vartotojų pajamos
                  11
               . Vartotojų pasitikėjimas ir jų perkamoji galia taip pat mažėja
                  12
               . Pirmuoju laikotarpiu nuo finansų ir ekonomikos krizės nukentėjo tik mažesnės universalinės parduotuvės, o pastaruoju metu – ir didesnės universalinės parduotuvės
                  13
               .

               17.Pažymėtina, kad per pastaruosius kelis mėnesius Nyderlandų mažmeninės prekybos sektoriuje atleista daug darbuotojų. Pagrindinės šio sektoriaus universalinės parduotuvės patiria bankrotą, dėl kurio 2011–2015 m. laikotarpiu buvo iš viso atleisti 27 052
                  14
                darbuotojai.

               18.Finansų ir ekonomikos krizės metu vartotojų pasitikėjimo rodikliai 2011–2013 m. laikotarpiu iš pradžių sumažėjo. 2014 m. pasitikėjimo rodikliai šiek tiek pagerėjo, bet vis tiek buvo neigiami. Padidėjus vartotojų pasitikėjimui, 2014 m. vartojimo prekių pardavimas mažmeninėje prekyboje padidėjo iki apytikriai 1 proc.
                  15

               19.2016 m. vartotojų pasitikėjimas vėl mažėja
                  16
               . Parduotų prekių mažmeninės prekybos sektoriuje kiekis taip pat mažėjo nuo –2 proc. (2011 m.) iki –4 % (2013 m.); 2014 m. prie šio nežymaus atsigavimo prisidėjo internetinė prekyba. Tačiau pirkimo lygis buvo vis dar 2,7 proc. žemesnis už 2008 m. lygį, kai prasidėjo finansų ir ekonomikos krizė
                  17
               .

               20.Mažmeninės prekybos prekių vartojimo, visų pirma vidutinės kainos produktų asortimento, srityje vis dar jaučiama krizė
                  18
               . Pagrindinė priežastis – mažėjančios vartotojų pajamos ir mažesnės galimybės pirkti vartojimų prekių
                  19
               . Kaip matyti, dinaminės pirkimo galios plėtojimas dar neatsigavo po 2008–2013 m. neigiamų pajamų pokyčių.

               21.Šį neigiamą mažėjančios perkamosios galios poveikį sustiprino didelis Nyderlandų namų ūkių įsiskolinimas. Dauguma skolų susijusios su hipoteka
                  20
               . Namų ūkių įsiskolinimas ir mažėjantis namų ūkių kreditingumas turėjo didelį neigiamą poveikį mažmeninės prekybos sektoriui.

               22.Nuo krizės pradžios 5 200
                  21
                mažmeninės prekybos parduotuvių bankrutavo, o didžiausios universalinės parduotuvės krizės poveikį pajuto tik neseniai.

               23.Iki 2015 m. pabaigos bankrutavo kai kurios didžiausios mažmeninės prekybos parduotuvės. Analizė rodo, kad ilgainiui mažmeninės prekybos sektoriuje įvyko 10 didžiausių bankrotų, buvo uždaryti filialai ir (arba) parduotuvės ir prarasta darbo vietų
                  22
               . Bankrotų tendencija jau pastebėta krizei įpusėjus (2011–2013 m.), kai iš pradžių smarkų poveikį pajuto mažesni mažmeninės prekybos tinklai, o vėliau (2015–2016 m.) – didesni
                  23
               .

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               24.Abiejose provincijose mažmeninės prekybos sektorius yra vienas didžiausių regiono ekonomikos sektorių
                  24
               . Iš duomenų matyti, kad prekybos sektorius (apimantis mažmeninės prekybos sektorių) yra antras pagal dydį sektorius Drentėje, kurį 2015 m. sudarė 7 800 filialų ir 37 410 darbo vietų, ir didžiausias sektorius Overeiselyje, kurį sudaro 19 400 filialų ir 104 000 darbo vietų. Nuo 2013 m. filialų skaičius Drentėje mažėja.

               25.Drentė ir Overeiselis smarkiai nukentėjo visų pirma dėl bankroto mažmeninės prekybos sektoriuje. Abiejose provincijose darbo vietų skaičius šiame sektoriuje užima labai didelę dalį, todėl prarastos darbo vietos turi stiprų neigiamą poveikį abiejų regionų ekonomikai. Ypač didelį neigiamą poveikį regiono ekonomikai turi parduotuvių nykimas miestų centruose
                  25
               .

               26.Overeiselio provincijoje prekybos sektoriuje filialų skaičiaus bei darbo vietų kūrimo atžvilgiu pastebėta nežymiai gerėjanti tendencija. Tačiau šią tendenciją daugiausia lemia maisto prekių parduotuvių filialai, prekybos centrai ir pardavimas internetu. Darbuotojai buvo atleisti kituose mažmeninės prekybos sektoriaus filialuose, kaip antai ne maisto mažmeninės prekybos, kultūros ir poilsio prekių, informacijos ir ryšių įrangos parduotuvių bei namų ūkio įrangos parduotuvių filialuose
                  26
               .

               27.Bendras darbo vietų skaičius Drentėje vis dar mažėja, tuo tarpu Overeiselyje 2015 m. pastebėtas nežymus darbo vietų atkūrimas, palyginti su 2013 m., kai buvo prarasta daugiausia darbų vietų.

               28.Bankroto atvejų skaičius mažmeninės prekybos sektoriuje turi didelės įtakos abiejų provincijų ekonomikai ir darbo rinkai. Mažmeninės prekybos sektoriui Drentėje ir Overeiselyje tenka 17–19 proc. viso užimtumo dalis
                  27
               . Darbo vietų kūrimas (2015–2016 m.) vartotojų paslaugų sektoriuje, apimančiame mažmeninę prekybą, Drentės ir Overeiselio regionuose nuo Nyderlandų vidurkio atsilieka 1 proc.
                  28

               29.Tiek Drentėje, tiek Overeiselyje bendras darbo vietų skaičius sumažėjo. Prie tokios padėties prisidėjo darbuotojų atleidimas mažmeninės prekybos sektoriuje
                  29
               .

               30.2015 m. mažmeninės prekybos sektoriuje bedarbio pašalpų skaičius Drentėje padidėjo iki 410, o Overeiselyje – iki 905. Iki 2016 m. kovo šis skaičius Drentėje padidėjo iki 711, o Overeiselyje – iki 1 435
                  30
               . Kelios universalinės parduotuvės bankrutavo 2015 m. pabaigoje – 2016 m. pradžioje. Per pirmuosius tris 2016 m. mėnesius pastebimas labai didelis bedarbių pašalpų skaičiaus padidėjimas, palyginti su 2015 m. Iš viso per 15 mėnesių dėl bedarbio pašalpų Drentėje kreipėsi 1 121 ir Overeiselyje – 2 340 bedarbių. Jeigu atsižvelgtumėme į prekybos sektorių, apimantį mažmeninę prekybą, šie duomenys keltų dar didesnį nerimą.

               31.Bendras praėjusiais metais bedarbiais tapusių asmenų skaičius Overeiselyje padidėjo gerokai daugiau, nei Drentėje
                  31
               . Mažmeninės prekybos sektoriuje darbuotojų atleidimas nebuvo numatytas. Nors kai kurios didesnės universalinės parduotuvės neigiamus finansų ir ekonomikos krizės padarinius pajuto anksčiau, jų bankrotas buvo visiškai netikėtas, ypač atsižvelgiant į tokį trumpą laiką ir didžiulį atleistų darbuotojų skaičių.

               Tiksliniai paramos gavėjai ir siūlomi veiksmai

               Tiksliniai paramos gavėjai

               32.Apskaičiuota, kad priemonėmis pasinaudos 800 atleistų darbuotojų. Šių darbuotojų pasiskirstymas pagal lytį, pilietybę ir amžių:

                        Kategorija

                        Tikslinių paramos gavėjų
                           skaičius*

                        Lytis

                        vyrai

                        570

                        (71,2 %)

                        moterys

                        230

                        (28,8 %)

                        Pilietybė

                        ES piliečiai

                        800

                        (100 %)

                        ne ES piliečiai

                        0

                        (0 %)

                        Amžiaus grupė

                        15–24 metai

                        492

                        (61,5 %)

                        25–29 metai

                        45

                        (5,6 %)

                        30-54 metai

                        198

                        (24,8 %)

                        55-64 metai

                        64

                        (8,0 %)

                        vyresni nei 64 metai

                        1

                        (0,1 %)

               *procentinės dalys suapvalintos.

               Siūlomų veiksmų tinkamumas

               33.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               34.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus:

               –priėmimas. Pagal šią priemonę bus įvertinti dalyvių gebėjimai, potencialas ir darbo perspektyvos. Įvertinus kiekvieną dalyvį jam bus suteiktos konsultacijos;

               –pagalba ieškant darbo ir bylų valdymas. Pagal šią priemonę iš pradžių bus pasiūlyta sudaryti specialią programą. Ji apims, be kita ko, perkėlimo dokumentų ruošimą, intensyvios darbo paieškos kursus, darbo rinkų organizavimą ir intensyvią darbdavių paiešką;

               – judumo grupė. Šią priemonę sudaro lanksti darbo ieškančių asmenų ir laikinas darbo vietas siūlančių darbdavių grupė. Ši paslauga gali būti naudojama skatinant lankstų judumą. Ši priemonė padės (perkvalifikuotiems) darbuotojams įgyti darbo patirties ir susirasti naujų darbdavių;

               –konsultacijos dėl atleistųjų iš darbo įsidarbinimo. Pagal šią priemonę bus teikiamos profesinio orientavimo, konsultacijų darbo klausimais ir profesinio mokymo paslaugos;

               –mokymas ir perkvalifikavimas. Pagal šią priemonę bus teikiamos mokymo, perkvalifikavimo ir kitos švietimo paslaugos, skirtos mažmeninės prekybos sektoriaus ir naujų profesinių profilių, pavyzdžiui, transporto, IT paslaugų, techninių darbuotojų ir kitų profilių darbuotojams;

               –verslumo skatinimo mokymas ir ugdomasis vadovavimas. Kai kurie dalyviai gali pasinaudoti savo komerciniais gebėjimais ir patirtimi, kad galėtų pradėti savo verslą. Pagal šią priemonę jiems bus suteiktos mokymo ir ugdomojo vadovavimo paslaugos, tobulinant įgūdžius, parengiant ilgalaikius verslo planus ir juos konsultuojant teisėkūros procedūrų klausimais;

               –verslumo skatinimo išmoka. Pagal šią priemonę dalyviams bus skirta išmoka investicijų išlaidoms padengti su sąlyga, kad jie turėtų reikiamų gebėjimų ir ilgalaikį verslo planą.

               35.Pirmiau minėtas priemonių paketas papildo atleistiems darbuotojams numatytas įprastas paslaugas. Šios priemonės yra pritaikytos asmeniniams poreikiams ir skirtos atleistiems darbuotojams.

               Biudžeto sąmata

               36.Bendros numatytos išlaidos yra 3 031 250 EUR, iš kurių prie individualių poreikių pritaikytų paslaugų išlaidoms skiriama 2 910 000 EUR, o parengiamosios, valdymo, informavimo ir viešinimo, kontrolės ir ataskaitų teikimo veiklos išlaidoms – 121 250 EUR.

               37.Bendra iš EGF prašomos finansinės paramos suma yra 1 818 750 EUR (60 proc. visų išlaidų).

                        Veiksmai

                        Numatomas dalyvių skaičius

                        Numatomos išlaidos vienam dalyviui*
                        (EUR)

                        Numatomos visos išlaidos

                        (EUR)

                        Prie individualių poreikių pritaikytos paslaugos (pagal EGF reglamento 7 straipsnio 1 dalies a ir c punktus)

                        Priėmimas (Intake)

                        800

                        356

                        285 000

                        Pagalba ieškant darbo ir bylų valdymas (Trajectbegeleiding reintegratie)

                        800

                        1 006

                        805 000

                        Judumo grupė (mobiliteitspool)

                        200

                        3 310

                        662 000

                        Konsultacijos dėl atleistųjų iš darbo įsidarbinimo (Outplacement begeleiding)

                        50

                        1 600

                        80 000

                        Mokymas ir perkvalifikavimas (Scholing en cursussen)

                        180

                        3 611

                        650 000

                        Verslumo skatinimo mokymas ir ugdomasis vadovavimas (Promotie, cursussen en begeleiding ondernemerschap)

                        25

                        2 120

                        53 000

                        Verslumo skatinimo išmoka (Toelage ondernemerschap)

                        25

                        15 000

                        375 000

                        Tarpinė suma (a)

                        Prie individualių poreikių pritaikytų paslaugų paketo procentinė dalis

                        –

                        2 910 000

                        (100 %)

                        Išmokos ir paskatos (pagal EGF reglamento 7 straipsnio 1 dalies b punktą)

                        0

                        0

                        0

                        Tarpinė suma (b)

                        Prie individualių poreikių pritaikytų paslaugų paketo procentinė dalis

                        –

                        0

                        (0 %)

                         Veiksmai pagal EGF reglamento 7 straipsnio 4 dalį

                        1. Parengiamoji veikla

                        –

                        0

                        2. Valdymas

                        –

                        30 312

                        3. Informavimas ir viešinimas

                        –

                        60 625

                        4. Kontrolė ir ataskaitų teikimas

                        –

                        30 313

                        Tarpinė suma (c)

                        Visų išlaidų procentinė dalis

                        –

                        121 250

                        (4 %)

                        Visos išlaidos (a + b + c)

                        –

                        3 031 250

                        EGF parama (60 % visų išlaidų)

                        –

                        1 818 750

               *: skaičiai suapvalinti.

               38.Nyderlandai patvirtino, kad išmokos ir darbo užmokesčio subsidijos nenumatytos.

               39.Nyderlandai patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui.

               Išlaidų tinkamumo finansuoti laikotarpis

               40.Nyderlandai tiksliniams paramos gavėjams pradėjo teikti prie individualių poreikių pritaikytas paslaugas 2016 m. rugpjūčio 22 d. Todėl šių veiksmų išlaidos bus laikomos tinkamomis finansuoti EGF lėšomis nuo 2016 m. rugpjūčio 22 d. iki 2018 m. liepos 12 d.

               41.Nyderlandai pradėjo patirti su EGF įgyvendinimu susijusių administracinių išlaidų 2016 m. rugpjūčio 22 d. Todėl pasirengimo, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti EGF lėšomis nuo 2016 m. rugpjūčio 22 d. iki 2019 m. sausio 12 d.

               Nacionalinių ar Sąjungos fondų lėšomis finansuojamų veiksmų papildomumas

               42.Nacionalinio bendro finansavimo šaltiniai yra abiejų provincijų vietos valdžios institucijos ir sektoriaus atstovai. Jie bendrai finansuos 40 proc. išlaidų.

               43.Nyderlandai patvirtino, kad pirmiau nurodytos EGF finansuojamos priemonės nebus remiamos pagal kitas Sąjungos finansines priemones.

               Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis

               44.Nyderlandai nurodė, kad paraiška, visų pirma suderintas prie individualių poreikių pritaikytų paslaugų paketas, parengti konsultuojantis su regionų suinteresuotaisiais subjektais, socialiniais partneriais ir mažmeninės prekybos sektoriaus atstovais
                  32
               .

               45.Už atleistų darbuotojų registravimą atsakinga Darbuotojų draudimo agentūra konsultavosi su atleistais darbuotojais. Problemos pobūdžio ir masto aprašas parengtas drauge su Darbuotojų draudimo agentūra.

               46.Buvo surengti keli susitikimai su sektoriaus, regionų ir provincijų atstovais. Taip pat buvo parengtas planas, skirtas atleistiems darbuotojams sudaryti daugiau galimybių vėl įsidarbinti.

               Valdymo ir kontrolės sistemos

               47.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Šis aprašas yra identiškas ESF struktūrai. Su šia veikla susijusios išlaidos yra įtrauktos į bendrąsias projekto išlaidas. Nyderlandai pranešė Komisijai, kad už valdymą bus atsakinga Socialinių reikalų ir darbo ministerijos agentūra (Agentschap SZW).

               48.Finansinę kontrolę vykdys Nyderlandų įmonių agentūros (RVO, Rijksdienst voor Ondernemend Nederland), kuri bus tvirtinančioji institucija, generalinis direktorius. Nepriklausomos audito institucijos funkcijas atliks Finansų ministerijos audito agentūros direktorius.

               49.Socialinių reikalų ir darbo ministerijos biudžete nėra numatyta skirti konkrečių lėšų projekto politikos sričiai įgyvendinti. Laikoma, kad tai yra šios ministerijos darbo dalis. Už EGF apskritai atsakingas Darbuotojų reglamentavimo skyrius.

               Susijusios valstybės narės įsipareigojimai

               50.Nyderlandai pateikė visas būtinas garantijas, kad:

               –bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant;

               –buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo;

               –siūlomi veiksmai papildys struktūrinių fondų lėšomis finansuojamus veiksmus;

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               51.EGF lėšų didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  33
               , 12 straipsnyje.

               52.Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 1 818 750 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               53.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  34
                13 punkte.

               Susiję teisės aktai

               54.Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 1 818 750 EUR sumą į atitinkamą biudžeto eilutę.

               55.Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas.

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo lėšų mobilizavimo
                  pagal Nyderlandų paraišką „EGF/2016/005 NL/Drenthe Overijssel – mažmeninė prekyba“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006
                  35
               , ypač į jo 15 straipsnio 4 dalį,

               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
                  36
               , ypač į jo 13 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013
                  37
                12 straipsnyje;

               (3)2016 m. liepos 12 d. Nyderlandai pateikė paraišką mobilizuoti EGF lėšas dėl atleistų darbuotojų ekonomikos sektoriuje, kuris pagal Europos bendrijos statistinį ekonominės veiklos rūšių klasifikatorių (NACE) priskiriamas 2 red. 47 skyriui (Mažmeninė prekyba, išskyrus variklinių transporto priemonių ir motociklų prekybą) teritorinių statistinių vienetų nomenklatūros (NUTS)
                  38
                2 lygmens Nyderlandų Drentės (NL 13) ir Overeiselio (NL 21) regionuose. Paraiška buvo papildyta papildoma informacija, pateikta pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)todėl iš EGF turėtų būti mobilizuota 1 818 750 EUR suma finansinei paramai pagal Nyderlandų pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2017 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 818 750 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [the date of its adoption]*.

                  39Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  OL L 347, 2013 12 20, p. 855.

                     (2)
                  Pagal EGF reglamento 3 straipsnį.

                     (3)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (4)
                  OL L 393, 2006 12 30, p. 1.

                     (5)
                  Laikantis Reglamento (ES) Nr. 1309/2013 7 straipsnio ketvirtos pastraipos nuostatų.

                     (6)
                  1998 m. liepos 20 d. Tarybos direktyva 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (OL L 225, 1998 8 12, p. 16).

                     (7)

                        https://www.cbs.nl/nl-nl/nieuws/2016/11/consumentenvertrouwen-daalt-opnieuw

                     (8)
                  Nyderlandų nacionalinis bankas.

                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#

                     (9)
                  Nyderlandų nacionalinio banko duomenys.

                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#

                     (10)
                  „EGF/2010/010_CZ/Unilever“, „EGF/2010/016_ES/Aragón retail“, „EGF/2011/004_EL/ALDI Hellas“, „EGF/2014/009_EL/Sprider stores“. „EGF/2014/013_EL/Odyssefs Fokas“, „EGF/2015/011_GR/Supermarket Larissa“.

                     (11)
                  2015 m. liepos 8 d. CBS pranešimas spaudai dėl Nyderlandų namų ūkių skolos

                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm

                     (12)
                  Mažmeninės prekybos sektoriaus prognozės, Ekonominės plėtros agentūra ABN-AMRO, Sonny Duijn, 2016 m. sausio 22 d.

                     (13)
                  Mažmeninės prekybos sektoriaus prognozės, Ekonominės plėtros agentūra „ABN-AMRO Sonny Duijn“, 2016 m. sausio 22 d.

                     (14)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (15)
                  2016 m. kovo mėn. CBS duomenys apie perkamosios galios kitimą

                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G

                     (16)

                        https://www.cbs.nl/nl-nl/nieuws/2016/11/consumentenvertrouwen-daalt-opnieuw

                     (17)
                  Didžiausias dėmesys – vartojimui, Ekonominės plėtros agentūra ABN-AMRO, Mathijs Deguelle ir Nico Klene. Mažmeninės prekybos sektoriaus vystymosi apimtis. 2014 m. sausio 24 d. Mažmeninės prekybos sektoriaus prognozės, Ekonominės plėtros agentūra ABN-AMRO, Sonny Duijn, 1 dalis. 2016 m. sausio 22 d.

                     (18)
                  2016 m. kovo mėn. CBS duomenys apie „koopkrachtontwikkeling“.

                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G

                     (19)
                  2015 m. liepos 8 d. CBS pranešimas spaudai dėl Nyderlandų namų ūkių įsiskolinimo

                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm

                     (20)

                     https://www.cbs.nl/nl-nl/nieuws/2015/28/schulden-huishoudens-nemen-weer-iets-toe

                     https://www.cbs.nl/en-gb/news/2015/28/overall-household-debt-marginally-up

                     (21)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (22)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (23)

                     http://overijssel.databank.nl/jive/jivereportcontents.ashx?report=home

                   Theme economy

                     (24)

                     http://www.lisa.nl/data/gratis-data/overzicht-lisa-data-per-provincie

                     (25)
                  Didžiausias dėmesys – vartojimui, Ekonominės plėtros agentūra ABN-AMRO, Mathijs Deguelle ir Nico Klene. Mažmeninės prekybos sektoriaus vystymosi apimtis. 2014 m. sausio 24 d.

                     (26)

                     http://statline.cbs.nl/Statweb/publication/?DM=SLNL&PA=81804NED&D1=a&D2=0-2,5,29&D3=172-188&VW=T

                     (27)

                     http://www.lisa.nl/include/nl/bibliotheek/4._LISA_Groot-_en_detailhandel_2014.pdf

                     (28)
                  UWV darbo rinkos prognozės 2015–2016 m., p. 52.

                     (29)
                  UWV 2016 m. balandžio mėn. duomenys.

                     (30)
                  UWV 2016 m. balandžio mėn. duomenys.

                     (31)
                  UWV 2016 m. balandžio mėn. duomenys.

                     (32)
                  Organizacijos, su kuriomis konsultuotasi: Nyderlandų darbdavių ir verslininkų sąjunga, Darbuotojų draudimo agentūra, mažmeninės prekybos sektoriaus filialų organizacija, Nyderlandų profesinių sąjungų federacijos Drentės skyrius, Nacionalinė krikščioniškų profesinių sąjungų federacija, regionų valdžios institucijos.

                     (33)
                  OL L 347, 2013 12 20, p. 884.

                     (34)
                  OL C 373, 2013 12 20, p. 1.

                     (35)
                  OL L 347, 2013 12 20, p. 855.

                     (36)
                  OL C 373, 2013 12 20, p. 1.

                     (37)
                  2013 m gruodžio 2 d. Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).

                     (38)
                  2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34).

                     (39)
                   Date to be inserted by the Parliament before the publication in OJ.


Svarbus teisinis pranešimas

|

52006PC0225

Pasiūlymas Tarybos sprendimaspagal Sutarties 122 straipsnio 2 dalį dėl bendros valiutos įvedimo Slovėnijoje 2007 m. sausio 1 d.  /* KOM/2006/0225 galutinis - CNS 2006/0077 */

	[pic] | EUROPOS BENDRIJŲ KOMISIJA |Briuselis, 16.5.2006KOM(2006) 225 galutinis2006/0077 (CNS)PasiūlymasTARYBOS SPRENDIMASpagal Sutarties 122 straipsnio 2 dalį dėl bendros valiutos įvedimo Slovėnijoje 2007 m. sausio 1 d.(pateikta Komisijos)AIŠKINAMASIS MEMORANDUMASKomisijos pasiūlymas dėl Tarybos sprendimo pagal 122 straipsnio 2 dalį1998 m. gegužės 3 d. Taryba nusprendė, kad Belgija, Vokietija, Ispanija, Prancūzija, Airija, Italija, Liuksemburgas, Nyderlandai, Portugalija, Austrija ir Suomija patenkino bendrai valiutai įvesti nuo 1999 m. sausio 1 d. reikalingas sąlygas. Danija ir Jungtinė Karalystė pasinaudojo atsisakymo išlyga, todėl nebuvo vertinamos Taryboje. Graikija ir Švedija Taryboje buvo laikomos valstybėmis narėmis, kurioms daroma išlyga. 2000 m. birželio 19 d. Taryba nusprendė, kad Graikija patenkino eurui įvesti 2001 m. sausio 1 d. reikalingas sąlygas. 2004 m. gegužės 1 d. Čekija, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija tapo Europos Sąjungos narėmis. Pagal Stojimo akto 4 straipsnį šios šalys laikomos valstybėmis narėmis, kurioms daroma išlyga.122 straipsnio 2 dalyje nustatytos išlygų panaikinimo procedūros. Tos procedūros turi būti inicijuotos ne rečiau kaip kartą per dvejus metus arba valstybės narės, kuriai daroma išlyga, prašymu. Pagal šias procedūras Komisija ir Europos Centrinis Bankas 121 straipsnio 1 dalyje nustatyta tvarka pateikia Tarybai pranešimą apie valstybių narių, kurioms daroma išlyga, pažangą, padarytą vykdant savo įsipareigojimus siekiant dalyvauti ekonominėje ir pinigų sąjungoje. Remdamasi savo pačios ir ECB ataskaita Komisija gali pateikti Tarybai pasiūlymą dėl Tarybos sprendimo panaikinti išlygą būtinas sąlygas tenkinančioms valstybėms narėms.Kadangi paskutinės ataskaitos apie sąlygų bendrai valiutai įvesti tenkinimą buvo pateiktos 2004 m. spalio mėn., 2006 m. reikia atlikti naują tyrimą valstybėse narėse, kurioms daroma išlyga. 2006 m. pradžioje Komisija ir ECB susitarė, kad 2006 m. spalio mėn. parengs išsamią ataskaitą, kurioje bus vertinama valstybių narių, kurioms daroma išlyga, pažanga, padaryta siekiant konvergencijos. Kovo 2 d. Slovėnija pateikė prašymą paankstinti konvergencijos vertinimą tam, kad turėtų pakankamai laiko galutinai pasirengti euro įvedimui 2007 m. sausio 1 d., jei išlyga bus panaikinta. Atsakydami į Slovėnijos prašymą, Komisija ir ECB šiai šaliai parengė konvergencijos ataskaitas.Komisijos konvergencijos ataskaita dėl Slovėnijos Kolegijoje buvo priimta 2006 m. gegužės 16 d. ECB savo ataskaitą priėmė gegužės 15 d. Ataskaitose vertinamas kiekvienos valstybės narės nacionalinių teisės aktų, įskaitant nacionalinių centrinių bankų statutus, suderinamumas su Sutarties 108 ir 109 straipsniais bei ECBS statutu. Ataskaitose taip pat vertinama, ar visos valstybės narės pasiekė aukštą tvarios konvergencijos lygį, tenkindamos konvergencijos kriterijus, ir atsižvelgiama į keletą kitų veiksnių, minimų 121 straipsnio 1 dalies paskutinėje pastraipoje.Savo konvergencijos ataskaitoje Komisija daro išvadą, kad Slovėnijoje buvo pasiektas aukštas tvarios konvergencijos lygis.Remdamasi savo pačios ir ECB ataskaitomis, Komisija priėmė pridėtą pasiūlymą dėl Tarybos sprendimo panaikinti Slovėnijai daromą išlygą nuo 2007 m. sausio 1 d.2006/0077 (CNS)PasiūlymasTARYBOS SPRENDIMASpagal Sutarties 122 straipsnio 2 dalį dėl bendros valiutos įvedimo Slovėnijoje 2007 m. sausio 1 d.EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 122 straipsnio 2 dalį,atsižvelgdama į Komisijos pasiūlymą,atsižvelgdama į Komisijos ataskaitą[1],atsižvelgdama į Europos Centrinio Banko ataskaitą[2],atsižvelgdama į Europos Parlamento nuomonę,atsižvelgdama į Tarybos diskusiją valstybių ar vyriausybių vadovų susitikime,kadangi:1.  Trečiasis ekonominės ir pinigų sąjungos (EPS) etapas prasidėjo 1999 m. sausio 1 d. 1998 m. gegužės 3 d. Briuselyje vykusiame valstybių ar vyriausybių vadovų susitikime Taryba nusprendė, kad Belgija, Vokietija, Ispanija, Prancūzija, Airija, Italija, Liuksemburgas, Nyderlandai, Austrija, Portugalija ir Suomija patenkino būtinas sąlygas bendrai valiutai įvesti nuo 1999 m. sausio 1 d.[3]2.  2000 m. birželio 19 d. Taryba nusprendė, kad Graikija patenkino būtinas sąlygas eurui įvesti 2001 m. sausio 1 d.[4]3.  Vadovaujantis prie Sutarties pridėto Protokolo dėl tam tikrų su Jungtine Didžiosios Britanijos ir Šiaurės Airijos Karalyste susijusių nuostatų 1 dalimi, Jungtinė Karalystė pranešė Tarybai, kad neketina pereiti prie trečiojo EPS etapo 1999 m. sausio 1 d. Šis pranešimas nepasikeitė. Vadovaujantis prie Sutarties pridėto Protokolo dėl tam tikrų su Danija susijusių nuostatų 1 dalimi ir 1992 m. gruodžio mėn. Edinburge priimtu valstybių ar vyriausybių vadovų sprendimu, Danija pranešė Tarybai, kad nedalyvaus trečiajame EPS etape. Danija nereikalavo inicijuoti Sutarties 122 straipsnio 2 dalyje nurodytos procedūros.4.  Pagal Sprendimą 1998/317/EB Švedijai daroma išlyga, kaip apibrėžta Sutarties 122 straipsnyje. Pagal Stojimo akto[5] 4 dalį Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai daroma išlyga, kaip apibrėžta Sutarties 122 straipsnyje.5.  Europos centrinis bankas (ECB) buvo įsteigtas 1998 m. liepos 1 d. Europos pinigų sistema buvo pakeista valiutų kurso mechanizmu, dėl kurio įvedimo buvo susitarta 1997 m. birželio 16 d. Europos Vadovų Tarybos rezoliucija dėl valiutos kursų mechanizmo įdiegimo Ekonominės ir pinigų sąjungos trečiajame etape.[6] Valiutų kurso mechanizmo procedūros trečiajame ekonominės ir pinigų sąjungos (VKM II) etape buvo nustatytos 1998 m. rugsėjo 1 d. ECB ir euro zonai nepriklausančių nacionalinių centrinių bankų susitarime, kuriame nustatomi valiutų kurso mechanizmo veikimo būdai Ekonominės ir pinigų sąjungos trečiajame etape[7].6.  Sutarties 122 straipsnio 2 dalyje yra nustatytos atitinkamoms valstybėms narėms daromos išlygos panaikinimo procedūros. Pagal šį straipsnį ne rečiau kaip kartą per dvejus metus arba valstybės narės, kuriai daroma išlyga, prašymu Komisija ir ECB 121 straipsnio 1 dalyje nustatyta tvarka pateikia Tarybai pranešimą. 2006 m. kovo 2 d. Slovėnija pateikė formalų prašymą įvertinti konvergenciją.7.  Valstybių narių nacionalinės teisės aktus, įskaitant nacionalinių centrinių bankų statutus, būtinai reikia pritaikyti siekiant užtikrinti jų suderinamumą su Sutarties 108 ir 109 straipsniais ir su ECBS statutu. Komisijos ir ECB ataskaitose pateikiamas išsamus Slovėnijos teisės aktų suderinamumo su Sutarties 108 ir 109 straipsniais ir su ECBS statutu vertinimas.8.  Pagal Konvergencijos kriterijų protokolo, nurodyto Europos bendrijos steigimo sutarties 121 straipsnyje, 1 straipsnį Sutarties 121 straipsnio 1 dalies pirmoje įtraukoje nurodytas kainų stabilumo kriterijus reiškia, kad valstybės narės kainų stabilumas yra tvarus, o vidutinis infliacijos lygis per vienerius metus iki tyrimo neviršija daugiausiai trijų valstybių narių, kuriose kainos yra stabiliausios, vidutinio infliacijos lygio daugiau kaip 1,5 procentinio punkto. Pagal kainų stabilumo kriterijų infliacija bus apskaičiuojama remiantis Tarybos reglamente (EB) Nr. 2494/95[8] apibrėžtu suderintu vartotojų kainų indeksu (SVKI). Siekiant įvertinti kainų stabilumo kriterijų, kiekvienos valstybės narės infliacija buvo apskaičiuota pagal tai, kiek procentais pasikeitė 12 mėnesių indeksų aritmetinis vidurkis, palyginti su ankstesnio laikotarpio 12 mėnesių indeksų aritmetiniu vidurkiu. Per vienerių metų laikotarpį, kuris baigėsi 2006 m. kovo mėn., trys valstybės narės, kuriose kainos yra stabiliausios, buvo Švedija, Suomija ir Lenkija, nes jų infliacijos lygis atitinkamai siekė 0,9 %, 1,0 % ir 1,5 %. Komisijos ir ECB ataskaitose buvo atsižvelgta į pamatinę vertę, apskaičiuotą kaip paprastas trijų valstybių narių, kuriose kainos yra stabiliausios, infliacijos lygių aritmetinis vidurkis, prie jo pridėjus 1,5 procentinio punkto. Taigi vienerių metų laikotarpio, kuris baigėsi 2006 m. kovo mėn., pamatinė vertė buvo 2,6 %.9.  Pagal Konvergencijos kriterijų protokolo, nurodyto Europos bendrijos steigimo sutarties 121 straipsnyje, 2 straipsnį Sutarties 121 straipsnio 1 dalies antroje įtraukoje nurodytas valstybės biudžeto būklės kriterijus reiškia, kad atliekant vertinimą valstybei narei nėra taikomas Tarybos sprendimas dėl perviršinio deficito pagal Sutarties 104 straipsnio 6 dalį.10.  Pagal Konvergencijos kriterijų protokolo, nurodyto Europos bendrijos steigimo sutarties 121 straipsnyje, 3 straipsnį Sutarties 121 straipsnio 1 dalies trečioje įtraukoje nurodytas dalyvavimo Europos pinigų sistemos valiutos kurso mechanizme kriterijus reiškia, kad valstybė narė laikėsi normalių svyravimo ribų, numatytų Europos pinigų sistemos valiutos kursų mechanizmo (VKM), be didelių nukrypimų bent paskutinius dvejus metus iki tyrimo. Pirmiausia valstybė narė savo pačios iniciatyva negali būti nuvertinusi savo valiutos dvišalio centrinio kurso kitos valstybės narės valiutos atžvilgiu per tą patį laikotarpį. Nuo 1999 m. sausio 1 d. VKM II tapo valiutų keitimo kurso kriterijaus vertinimo pagrindu. Savo ataskaitose vertindami šio kriterijaus tenkinimą, Komisija ir ECB ištyrė dvejų metų laikotarpį, kuris baigėsi 2006 m. balandžio mėn.11.  Pagal Konvergencijos kriterijų protokolo, nurodyto Europos bendrijos steigimo sutarties 121 straipsnyje, 4 straipsnį Sutarties 121 straipsnio 1 dalies ketvirtoje įtraukoje nurodytas ilgalaikių palūkanų normų konvergencijos kriterijus reiškia, kad per vienerių metų laikotarpį iki tyrimo valstybės narės vidutinė nominali ilgalaikė palūkanų norma neviršijo daugiau kaip 2 procentiniais punktais daugiausiai trijų valstybių narių, kuriose kainos yra stabiliausios, palūkanų normos. Vertinant palūkanų normų konvergencijos kriterijus buvo remiamasi lyginamomis 10 metų vyriausybės obligacijų palūkanų normomis. Siekiant įvertinti palūkanų normos kriterijaus tenkinimą, Komisijos ir ECB ataskaitose buvo atsižvelgta į pamatinę vertę, apskaičiuotą kaip paprastas trijų valstybių narių, kuriose kainos yra stabiliausios, nominalių ilgalaikių palūkanų normų aritmetinis vidurkis, prie jo pridėjus 2 procentinius punktus. Tuo remiantis vienerių metų laikotarpio, kuris baigėsi 2006 m. kovo mėn., pamatinė vertė buvo 5,9 %.12.  Pagal Konvergencijos kriterijų protokolo, nurodyto Europos bendrijos steigimo sutarties 121 straipsnyje, 5 straipsnį Komisija pateiks duomenis, kuriais buvo naudojamasi atliekant dabartinį konvergencijos kriterijų tenkinimo vertinimą. Šis pasiūlymas buvo rengiamas remiantis Komisijos pateiktais duomenimis. Komisija pateikė biudžeto duomenis po to, kai tuos duomenis iki 2006 m. balandžio 1 d. jai perdavė valstybės narės, remdamosi 1993 m. lapkričio 22 d. Tarybos reglamentu (EB) Nr. 3605/93 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo[9].13.  Remdamasi Komisijos ir ECB pateiktomis ataskaitomis apie Slovėnijos pažangą, padarytą vykdant savo įsipareigojimus siekiant dalyvauti ekonominėje ir pinigų sąjungoje, Komisija nusprendė, kad:Slovėnijos nacionalinės teisės aktai, įskaitant nacionalinio centrinio banko statutą, yra suderinami su Sutarties 108 ir 109 straipsniais ir ECBS statutu.Dėl Slovėnijos konvergencijos kriterijų, nurodytų keturiose Sutarties 122 straipsnio 1 dalies įtraukose, tenkinimo:-  metų, kurie baigėsi 2006 m. kovo mėn., vidutinis infliacijos lygis Slovėnijoje buvo 2,3 % – tai yra mažesnis už pamatinę vertę, ir numatoma, kad jis toks išliks ateinančiais mėnesiais;-  Slovėnijai netaikomas Tarybos sprendimas dėl perviršinio valstybės biudžeto deficito;-  Slovėnija yra VKM II narė nuo 2004 m. birželio 28 d; per dvejų metų laikotarpį, kuris baigėsi 2006 m. balandžio mėn., Slovėnijos tolaro (SIT) atžvilgiu didelės įtampos nebuvo ir Slovėnija savo iniciatyva nenuvertino SIT dvišalio centrinio kurso euro atžvilgiu;-  metais, kurie baigėsi 2006 m. kovo mėn., vidutinė ilgalaikė palūkanų norma Slovėnijoje siekė 3,8 % – tai yra mažiau už pamatinę vertę.Atsižvelgiant į šiuos kriterijus Slovėnija pasiekė aukštą tvarios konvergencijos lygį.Todėl Slovėnija tenkina būtinas sąlygas įvesti bendrą valiutą.14.  Taryba, remdamasi Komisijos pasiūlymu, kvalifikuota balsų dauguma sprendžia, kuri iš valstybių narių, kurioms daroma išlyga, tenkina bendrai valiutai įvesti reikalingas sąlygas, ir panaikina atitinkamoms valstybėms narėms darytas išlygas.PRIĖMĖ ŠĮ SPRENDIMĄ:1 straipsnisSlovėnija tenkina būtinas sąlygas įvesti bendrą valiutą. Slovėnijai daroma išlyga, nurodyta Stojimo akto 4 straipsnyje, panaikinama nuo 2007 m. sausio 1 d.2 straipsnisŠis sprendimas skirtas valstybėms narėms.3 straipsnisŠis sprendimas skelbiamas Europos Sąjungos oficialiajame leidinyje .PriimtaTarybos varduPirmininkas[pic][pic][pic] [1] COM(2006) 224, priimta 2006 m. gegužės 16 d.[2] Priimta 2006 m. gegužės 15 d.[3] 1998 m. gegužės 3 d. Tarybos sprendimas 1998/317/EB (OL L 139, 1998 5 11, p. 30).[4] 2000 m. birželio 19 d. Tarybos sprendimas 2000/427/EB (OL L 167, 2000 7 7, p. 19).[5] OL L 236, 2003 9 23, p. 33.[6] OL C 236, 1997 8 2, p. 5.[7] OL C 345, 1998 11 13, p. 6 su paskutiniais pakeitimais, padarytais 2000 m. rugsėjo 14 d. Susitarimu (OL C 362, 2000 12 16, p. 11).[8] 1995 m. spalio 23 d. Tarybos reglamentas (EB) Nr. 2494/95 dėl suderintų vartotojų kainų indeksų (OL L 257, 1995 10 27, p. 1) su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).[9] OL L 332, 1993 12 31, p. 7. Reglamentas su paskutiniais pakeitimais, padarytais Tarybos reglamentu (EB) Nr. 2103/2005 (OL L 337, 2005 12 22, p. 1).